Mnozy triatleća kaž tež fanojo triatlona běchu sej minjeny kónc tydźenja zawěsće z tołstej čerwjenej barbu w kalendrje markěrowali. Hnydom tři triatlonowe wubědźowanja w blišej a dalšej wokolinje přeprošachu lubowarjow wutrajnostneho sporta – a to w Złym Komorowje, Lipsku kaž tež premjernje w Drježdźanach.
W Złym Komorowje wubědźowachu so triatleća na sprintowej distancy a krónowachu tam zdobom krajnych mištrow Braniborskeje. Wurisanje doby znate mjezwočo. Něhdyši starter na olympiskich hrach a rodźeny Budyšan Maik Petzold pokaza najlěpši wukon wokoło tamnišeho jězora.
W sakskej stolicy su sportowcy na sprintowej kaž tež na olympiskej distancy mocy měrili. Před jónkrótnej kulisu startowachu woni pod mostom Módrym dźiwom a płuwachu po Łobju hač k Albertowemu mostej. Kolesowarski sprint doby lokalny matador Rajko Sickert. Na olympiskej běhanskej distancy měješe čłon triatlonoweho narodneho mustwa Němskeje Christian Otto najspěšnišej noze. Organizatorojo žnějachu za premjeru cyłkownje dobry wothłós.
Satkula-beachvolleyball w Hórkach
Cyłkownje jědnaće mustwow je so póndźelu na 4. etapje lětušeje beachvolleyballoweje tury Radija Satkula w Hórkach wobdźěliło. W stafli A wojowachu Nukničenjo, Dwójna nula z Pančic, mustwo Nětkonic, Hózkowčenjo a Dźiće domoj. W stafli B běchu to cyłki z Konjec/Šunowa, mustwo Twarnišćo, Granit Hórki, Team Satkula a Punjab Tigers.
Wjedro drje njebě runjewon optimalne, wšako so často kapotaše, přiwšěm bu turněr bjez přestawki wuhraty. Po předkole steještej sej w małym finalu mustwje Granit Hórki a Dźiće domoj napřećo. Domjacy mały krimi snadnje přěhrachu. Wulke finale běše duel mjez Dwójnej nulu a Twarnišćom. 15:9 rěkaše kónčny rezultat. Po tym zo běchu Pančičenjo hižo w Konjecach dobyli, smědźachu woni nětko tež w Hórkach juskać.
Kotre mustwo drje přichodnu etapu lětušeje beachvolleybaloweje tury dobudźe, wězo hišće wěste njeje. Najlěpje tuž, zo so přichodnu póndźelu na koleso šwiknjeće a potom horce dwuboje w Róžeńčanskim pěsku sćěhujeće.
SJ Chrósćicy
– ST 1922 Radwor 6:1 (1:1)
Zestawa domjacych: Klimant – Dehn, Bětnar, Cyž, Žur, Pohling, F. Zahrodnik, Domaška, Runt, Pöpel, Młynk, Šmit, Schulze, Šiman, M. Zahrodnik, Teichmann
Zestawa hosći: Wróbl – Sćapan, Winar, Buša, Šram, Karwinski von Karwin, Henke, F. Šěrak, Bauer, Nuk, Wjeńka, Ch. Šěrak, Bischof, Wünderlich, Handrik, Zähr
Za dwaj tydźenjej započnje so na serbskich kopanišćach wokrjesneje wyšeje ligi hrajna doba 2015/2016. Po personalnych změnach w kadrje steja mustwa wězo hižo w horcej fazy napinacych treningowych jednotkow a přihotowanskich hrow. Tak móže tež Sportowa jednotka Chrósćicy (SJC) někotružkuli nowosć wozjewić. Mustwo wopušćili su po trenarskej dwójce Dirk Rettig/Falk Kunze wrotarjej Marco Teschner a Beno Kral kaž tež ofensiwny hrajer Richard Hawš. Wjelelětny kapitan SJC Rico Pohling kaž tež nadběhowar Jaroslav Jordák přestanjetaj stajnych zranjenjow dla, a nastupajo škitarja Rayka Schulza je hišće wulki prašak dźěła dla.
K zazběhej noweje sezony je Budissa Budyšin njedźelu přećiwo rezerwje RB Lipsk 1:1 wobstała. Wo tym su Serbske Nowiny wčera hižo rozprawjeli. Po hrě zetka so Hanspeter Benad z Dennyjom Kralom. Njebjelčan bě mjenujcy znowa bjezporočny wukon pokazał.
Kak spokojom sće z 1:1?
D. Kral: Myslu sej, zo smy přihladowarjam atraktiwnu hru pokazali. Hdyž šansy wužiwamy, móžemy tež dobyć. Na wukon, kotryž smy dźensa pokazali, móžemy natwarjeć.
Zamołwići Budissy su mi wobkrućili, zo sće dźensa znowa bjezporočny wukon pokazał?
D. Kral: Swój wukon nochcu posudźować. To njech druzy činja.
Přichodnu njedźelu, pojědźe Budissa na derby do Neugersdorfa.
D. Kral: Jeli to, štož smy dźensa pokazali, njedźelu wospjetujemy, móhli z Neugersdorfa na kóždy pad něšto sobu do Budyšina wzać.
Nětko sće hižo w druhim lěće w regionalnej lize.
D. Kral: Sym wjesoły, zo smy swój sezonowy cil docpěli a hrajemy dalše lěto w štwórtej najwyšej lize Němskeje. Nimo toho su so mi wosebje hry přećiwo tradiciskim cyłkam a přećiwo mustwu z Babelsberga lubili. Před tajkej kulisu hrać će njesměrnje motiwuje.
Druhi captainscup we volleyballu wotmě so njedawno we Worklecach. Hižo loni bu turněr wot sportowcow derje přiwzaty, ale bohužel njemóžach tehdy zhromadnje ze swojim bratrom nastupić. Lětsa přichwata nimale 90 hrajerjow a hrajerkow. Woni běchu w cyłkownje 21 mustwach zasadźeni.
Volleyball na trawniku
Turněr ma dwě kategoriji. Jedna je ludosportowy turněr na trawniku, tamna je beachvolleyball muskich dwójkow w pěsku. Wot popołdnja w dwěmaj wojowaše jědnaće wjesnych a dalšich mustwow na dwěmaj hranišćomaj na trawniku wo dypki. Zdźěla nastachu při tym wuběrne akcije. Wosebje wuzběhnyć dyrbi so tu wukon žonow, kotrež zamóchu často sylne a mócne nadběhi mužow wěsće wotwobarać. We wjacorych cyłkach běchu tež někotři aktiwni hrajerjo a tak wuwi so hižo w skupinje horcy bój. Kaž hižo loni móžeše so Młodźinski klub Smjerdźaca zaso přesadźić.
Beachvolleyball w pěsku
hrv_Latn pol_Latn szl_Latn pol_Latn szl_Latn szl_Latn szl_Latn lim_Latn cym_Latn szl_Latn lim_Latn szl_Latn slv_Latn szl_Latn ces_Latn bos_Latn luo_Latn ces_Latn ces_Latn szl_Latn ces_Latn szl_Latn pol_Latn szl_Latn pol_Latn